system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Ohaba, Brașov?
assistant
Ohaba este un sat în comuna Șinca din județul Brașov, Transilvania, România.

Geografie 

Satul Ohaba este așezat la poalele Munților Făgăraș, „în linie dreaptă spre nord de muntele «Fundul Văcărei», între comunele Șinca Veche, Șercăița și Vad. Vatra satului este așezată pe un loc șes brăzdat de valea Șercăiței, care printr-o curbă brăzdează satul în două părți.”

Satul Ohaba este străbătut de Drumul Național DN73A, care leagă orașul Predeal de Șercaia, trecând prin Pârâul Rece, Râșnov, Zărnești, Poiana Mărului, Șinca Nouă ș.a.m.d. La sudul localității, trece și drumul județean care leagă localitatea Perșani, de pe Drumul Național DN1, de orașul Victoria.

Istoric 
Din registrul recensământului (conscripțiunii) cerut(e) de Episcopul român unit Inocențiu Micu-Klein, efectuat în anul 1733, aflăm că în localitatea Ohaba era recenzat un preot, cu numele de Stan (în ortografie maghiară: Sztán). Nu ni se spune numele de familie al preotului. Acesta era preot greco-catolic, iar în localitate era o biserică. Din aceeași conscripțiune, mai aflăm că în Ohaba anului 1733, erau recenzate 77 de familii. Altfel spus, la Ohaba trăiau vreo 385 de locuitori. Denumirea satului Haba, precum și numele preotului erau redate după ortografia maghiară, întrucât rezultatele recensământului erau destinate unei comisii, formate din neromâni și în majoritate maghiari.

Personalități 

Radu Anton Roman (*1948 - †2005), publicist și scriitor 

Bogdan Socol (*1980 - †2023), comentator sportiv

Note

Surse bibliografice 
Augustin Bunea, Din Istoria Românilor. Episcopul Ioan Inocențiu Klein (1728-1751), Blaj, 1900, pp. 303, 409.
C. Stan, Școala poporană din Făgăraș și depe Târnave, Vol. I, Făgărașul, Sibiu, 1928, 510 pagini.

Legături externe 
 Biblioteca Congresului Statelor Unite ale Americii, Anuarul „Socec” al României Mari, 1924-1926.

Ohaba, Șinca
Ohaba, Șinca